Page:The Lover's Songster; a New Song Book; Being a Choice Collection of Celebrated Love Songs WDL3360.pdf/13



Green grow the rashes, O: Green grow the rashes, O: The sweetest hours that e'er I spend, Are spent among the lasses, O.

HERE's nought but care on ev'ry han', In ev'ry hour that passes, O; What signifies the life o' man, An' 'twere na for the lasses, O. Green grow, &c.

The warl'y race may riches chase, An riches still may fly them, O; An' tho; at last they catch them fast, Their hearts can ne'er enjoy them, O. Green grow, &c.

But gi'e me a canty hour at e'en, My arms about my dearie, O; An' warl'y cares, and war'ly men, May a' gae tapsalteerie, O! Green grow, &c.

For you, sae doule, ye sneer at this, Ye're nought but senseless asses, O: The wisest man the warl' e'er saw, He dearly lov'd the lasses, O. Green grow, &c.